Claus Jurichs

Claus Jurichs (* 28. März 1935 in Berlin; † 31. März 2005 in Meschede) weer en düütsch Schauspeler un Synchroonsnacker.  

 Leven 
De Söhn vun en Kuusendokter hett anfangs en Medizinstudium makt un en Praktikum as  Dentist makt, bevör he de Max Reinhardt-Schauspeelschool in Berlin absolveert hett. Dorbi kreeg he Schuspeelünnerricht vun Lucie Höflich un Hilde Körber. 1955 geev he in Bremen sien Theaterdebut. Dornah folgten Engagements in Leipzig, Meiningen un Berlin. 

Af 1959 kreeg Jurichs gröttere Rullen bi DFF-Produktschonen un wurr in de DDR dör Rullen in Reise ins Ehebett oder Papas neue Freundin en breedt Publikum bekannt. Ok nah de Müerbau weer de West-Berliner Jurichs noch in Ost-Berlin för Filmproduktschonen tätig. Later hen weer he vor allen  in TV-Produktschonen as Nonstop Nonsens, de Jöögdserie Peter ist der Boss oder de Krimiserien Liebling Kreuzberg un Im Namen des Gesetzes to sehn.

Dorneben weer Claus Jurichs as Schriever, Moderator un siet 1960 veertig  Johr lang ganz völ de Synchroonbranch tätig. Dorbi lehn he sien Stimm prominenten Kollegen as Terence Hill (u. a. in Die Nibelungen oder Winnetou 2), Lex Barker (Tarzan, Verteidiger des Urwalds), James Caan (El Dorado), Robert De Niro (Wo Gangster um die Ecke knallen), Alec Guinness (Geheimnisvolle Erbschaft) oder ok Robin Hood in de Tekentrickversion vun Walt Disney. Besünners bekannt is sien Stimm aber för den ewigen Verleeser Cliff Barnes (Ken Kercheval), de he över völ Johren in de TV-Reeg Dallas synchroniseert hett. Glieks düppelt beschäftigt weer Jurichs mit de  US-Krimiserie Hawaii Fünf-Null, bi de he 244 Folgen lang Synchroonregie führ un todem noch de Hööftrull Jack Lord as Steve McGarrett, synchroniseert hett.

Nlangenbi weer Claus Jurichs ok noch prüüft Rettungsswemmer un passioneert Motorsportler. 1966 wurr he Berliner Wagenmeester, siet 1964 harr he en internatschonale Lizenz för Motorsport un a 1975 weer he todem noch Instruktor bi Fohrlehrgänge.

 Filmografie (Utwahl) 
 Johr Titel 1954 Ihre große Prüfung 1960 Papas neue Freundin, Feernsehn 1961 Vielgeliebtes Sternchen, Feernsehn 1962 Oh, diese Jugend, Feernsehn 1964 Titel hab’ ich noch nicht, Feernsehn 1966 Reise ins Ehebett 1971 Blutjunge Verführerinnen 1977 Kante, Feernsehn 1978 Captain Future, Stimm, Feernsehreeg 1980 Hungerjahre – in einem reichen Land, Feernsehn 1990 Oh-Mathilde, Feernsehreeg 1997 Das Geheimnis der Kormoraninsel

 Weblenken 

Kategorie:Schauspeler
Kategorie:Synchroonsnacker
Kategorie:Börger von Düütschland
Kategorie:Mann
Kategorie:Boren 1935
Kategorie:Storven 2005